มีอะไรกับแฟนตอนวันที่ 5 พฤศจิกายน กินยาคุมฉุกเฉินเรียบร้อย แล้วพอวันที่ 10 พฤศจิกายน เริ่มฉี่แล้วรู้สึกเจ็บวันที่ 11 มีเลือดออกคล้ายประจำเดือน1วัน ปริมาณเลือดเกือบเต็มผ้าอนามัยกลางคืน วันต่อๆมาก็ฉี่แล้วเจ็บแต่กินน้ำเยอะๆก็พอบรรเทาลงได้ เป็นแบบนี้สักพักปัจจุบันหายแล้ว ปัจจุบันตรวจครรภ์เมื่อวันที่ 8 ธันวาคม แล้วขึ้นหนึ่งขีด แต่ประจำเดือนยังไม่มา อยากทราบว่าอาการแบบนี้จะท้องมั้ยคะ. ประจำเดือนมาครั้งสุดท้ายวันที่ 5 พฤศจิกายน
สวัสดีค่ะ หากได้ทานยาคุมฉุกเฉินไปในวันที่ 5 พ.ย. แล้ววันที่ 11 พ.ย. ได้มีเลือดออกมา เลือดดังกล่าว น่าจะเกิดจากผลของยาคุมฉุกเฉินได้ส่วนอาการปัสสาวะแล้วเจ็บ อาจเกิดจากการมีการอักเสบของทางเดินปัสสาวะ ซึ่งอาจเกิดจากการดื่มน้ำน้อยหรือกลั้นปัสสาวะ ทั้งนี้ หากได้ดื่มน้ำมากๆ และอาการได้หายไปแล้ว ก็ไม่ได้อันตรายอะไรค่ะสำหรับการที่ประจำเดือนยังไม่มา ก็น่าจะเกิดจากผลของยาคุมฉุกเฉินได้ และหากได้ตรวจหาการตั้งครรภ์แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ